|  |  |  |
| --- | --- | --- |
|  |  | |
| ettekirjutus  Tallinn | | 13.03.2018 nr 7.2-6.2/502 |

Päästeameti Põhja päästekeskus teostas 16.02.2018 paikvaatluse OÜ Raadiku Arendus 16-korruselises elamus aadressil Raadiku tn 8A/3, Tallinn, Harju maakond, mille käigus tuvastati tuleohutusnõuete rikkumised, mis on kirjeldatud paikvaatluse protokollis nr 7.2-5.2/2018/598-1.

Juri Marinets, Päästeameti Põhja päästekeskuse ohutusjärelevalve büroo juhtivinspektor, võtnud aluseks korrakaitseseaduse § 28 lg 1 ja lg 2 ning hinnanud haldusmenetluse käigus kogutud tõendeid ja välja selgitatud täiendavaid asjaolusid

**otsustas:**

anda käesoleva haldusakti adressaadile – OÜ-le Raadiku Arendus – järgmised ettekirjutused, mis tuleb täita määratud tähtajaks:

**1. Tagada turvavalgustuse nõuetekohane remont.**

**Põhjendus:** *haldusmenetluse käigus ei esitatud turvavalgustuse kontroll- ja hooldustoiminguid tõendavat dokumentatsioon. Osaliselt vajavad evakuatsioonivalgustid remonti,* *evakuatsioonipääsu valgusti I korrusel puudub. Turvavalgustus on ette nähtud ohutu evakuatsiooni tagamiseks hoonest. Tuleohutuse seaduse § 3 lg 1 p 6 kohaselt on hoone omanik (isik) kohustatud tagama ehitisest ohutu evakuatsiooni. Tuleohutus seaduse § 30 lg 1 p 5 kohaselt on turvavalgustus tuleohutuspaigaldis ning § 31 kohaselt peab tuleohutuspaigaldise omanik tagama tuleohutuspaigaldise korrashoiu ja katkematu toimepidevuse, korraldama ettenähtud juhtudel tuleohutuspaigaldise vaatlust, kontrolli ja hooldust, omama dokumentatsiooni tuleohutuspaigaldise ja selle kontrolli ning hoolduse kohta.*

**Alus:** tuleohutuse seadus § 3 lg 1 p 6; § 30 lg 1 p 5; § 31  
**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 1000,00 (üks tuhat) eurot**

**2. Esitada tuletõkkeuste hooldus-ja kontrolltoimingute teostamist tõendav dokumentatsioon.**

**Põhjendus:** *paikvaatluse käigus ei esitatud tuletõkkeuste kontroll- ja hooldustoimingute teostamist tõendavat dokumentatsiooni, on olemas deformeerunud tuletõkkeuksed, osa sulguritest ei sulge tuletõkkeuksi lõpuni. Vastavalt tuleohutuse seadusele tuleb ehitise kasutamisel tagada, et suitsu ja tule leviku takistamiseks ette nähtud ehitise osad täidaks oma otstarvet. Vastavalt siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ on tuletõkkeuksed tuletõkkesektsiooni osad, mis on ettenähtud tule ja suitsu levimise takistamiseks, evakuatsiooni tagamiseks, päästetööde kergendamiseks ja varakahjude piiramiseks. Tuletõkkeuksi tuleb kontrollida ja hooldada vastavalt tehnilisele normile ja tootja juhisele, et nad täidaksid oma otstarvet. Hooldustööd peavad olema dokumenteeritud. Nõuete mittetäitmisel rikutakse õigusaktidega sätestatut ning ei tagata inimeste ohutut evakuatsiooni, raskendatakse päästetöid ega piirata võimalike varakahjude teket.*

**Alus:** tuleohutuse seadus § 5 lg 3 § 30 lg 1 p 9 § 32 lg 1 ning tootja kasutusjuhend (juhul, kui puudub hooldusdokumentatsioon, kasutada: EVS 871:2017 - "Tuletõkke- ja evakuatsiooni avatäited ja sulused. Kasutamine“ osa 6: Tuletõkkeukse töökindlus);

Siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 11 lg 2, § 14 lg 6

**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – sunniraha **500,00 (viissada) eurot.**

**3. Esitada piksekaitse kontrolltoiminguid tõendav dokumentatsioon.**

**Põhjendus:** *paikvaatluse käigus tuvastati, et hoones on teostamata korraline piksekaitse tehniline kontroll ja piksekaitse kontrolli ja hoolduse kohta dokumendid puuduvad. Vastavalt tuleohutuse seaduse § 30 lg 1 p 6; § 31 p 1, p 2; § 32 lg 1 on piksekaitse tuleohutuspaigaldis ja selle korrashoiu tagamine, kontrolli- ja hooldustoimingute korraldamine on omaniku kohustus.*

**Alus:** tuleohutuse seadus § 30 lg 1 p 6 ja § 31.

**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**4. Esitada evakuatsiooniuste ja -suluste hooldus-ja kontrolltoimingute teostamist tõendav dokumentatsioon.**

**Põhjendus:** *paikvaatluse* *käigus* *ei esitatud evakuatsiooniuste ja -suluste kontroll- ja hooldusdokumentatsioon. Evakuatsiooniuksi ja -suluseid tuleb regulaarselt kontrollida isiku poolt, kelle nimetab ehitise või ettevõtte vastutav töötaja. Kontrollimise sageduse määrab vastutav töötaja, kuid kontrollimine peab toimuma vähemalt kord kolme kuu jooksul. Evakuatsiooniuste ja -suluste kontroll ja vajadusel hooldus peavad tagama nende nõuetekohase talitluse hädaolukorras. Hooldustööd peavad olema dokumenteeritud. Nõuete mittetäitmisel rikutakse õigusaktidega sätestatut ning ei tagata inimeste ohutut evakuatsiooni, raskendatakse päästetöid ega piirata võimalike varakahjude teket.*

**Alus:** tuleohutuse seadus § 5 lg 3 ja § 27 lg 1 § 30 lg 1 p 9 § 32 lg 1

ning tootja kasutusjuhend (juhul, kui puudub hooldusdokumentatsioon, kasutada: EVS 871:2017 "Tuletõkke- ja evakuatsiooni avatäited ja sulused. Kasutamine“ osa 7: Evakuatsiooniukse vastavus);

siseministri määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 3 lg 2 p 4 , § 49 lg 1

**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**5. Märgistada päästemeeskonna sisenemistee.**

**Põhjendus:** *paikvaatluse käigus tuvastati, et päästemeeskonna sisenemisteed on märgistamata. Siseministri 07.01.2013 määrus nr 1 „Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 13 lg 3 kohaselt* *keskseade peab olema paigutatud päästemeeskonna sisenemistee juures ja peab päästemeeskonna sisenemistee olema märgistatud. Nõude mittetäitmisel raskendatakse päästetöid ning seatakse ohtu hoones viibivate isikute elu ning materiaalsed väärtused.*

**Alus:** siseministri 07.01.2013 määrus nr 1 „Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 13 lg 3.

Tuleohutuse seadus § 30 lg 1 p 6 ja § 31.

**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 100,00 (ükssada) eurot.**

**6. Korraldada tuletõkkesektsioonide terviklikkuse kontroll ja esitada selle kohta tõendav dokumentatsioon Päästeameti Põhja päästekeskusele.**

**Põhjendus:** *haldusmenetluse käigus teostatud paikvaatlusel tuvastati, et hoones on tõendamata on tuletõkkesektsioonide terviklikkuse kontroll. Tuleohutuse seaduse § 5 lg 3 järgi peab ehitise kasutamisel tagama, et suitsu ja tule leviku takistamiseks ette nähtud ehitise osa (tuletõkkesektsioon) täidaks oma otstarvet, milleks on tule ja suitsu leviku tõkestamine või piiramine. Tuletõkkesektsioonide terviklikkuse mitte tagamisega rikutakse Eesti Vabariigi õigusnorme ja tulekahju tekkimise korral võib tekkida reaalne oht inimeste elule ja varale.*

**Alus:** tuleohutuse seadus § 5 lg 3,

siseministri määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ §2 lg 10, § 5 lg l, § 6 lg 1 .

**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**7**. **Remontida tuleohutussüsteemide infotabloo.**

*Põhjendus: paikvaatluse käigus tuvastati, et tuleohutuspaigaldiste infotabloo ei tööta, ülevaatuse käigus on esitamata infotabloo kontroll- ja hooldustoimingute teostamist tõendav dokumentatsioon. . Vastavalt tuleohutuse seaduse § 30 lg 1 p 9; § 31; § 32 lg 1 on tuleohutus-süsteemide infotabloo**tuleohutuspaigaldis ja selle korrashoiu tagamine, kontrolli- ja hooldustoimingute korraldamine on omaniku kohustus.*

**Alus:** tuleohutuse seadus § 30 lg 1 p 9; § 31; § 32 lg 1;

siseministri määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ §28.

**Täitmise tähtaeg :** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – **sunniraha 500,00 (viissada) eurot.**

**8. Tagada tulekustutuse tugipunktis projektijärgne ja nõuetele vastav varustus.**

**Põhjendus:** *paikvaatluse käigus tuvastati, et hoones tulekustutuse tugipunktis puudub varustuse nimekiri ja vastav varustus. Juhul ,kui hoone ehitusprojektis puudub tulekustutuse tugipunkti varustatuse nimekiri , siis tuleb järgida* [*EVS 812-8:2011*](http://www.evs.ee/tooted/evs-812-8-2011) ***“****Ehitiste tuleohutus. Osa 8: Kõrghoonete tuleohutus“ p. 9.2, mille lisas E on välja toodud järgmine minimaalne varustuse nimekiri.*

**Alus:** tuleohutuse seadus § 3 lg 1 p 4 ja §30 lg 1 p 9

**Täitmise tähtaeg :** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – **sunniraha 500,00 (viissada) eurot.**

**9. Tagada hoonesse paigaldatud tulekustutite vaatlus ja kontroll vastavalt kehtivale seadusandlusele ja normidele.**

**Põhjendus:** *tuleohutuse seaduse § 30 lg 2 kohaselt kohaldatakse tulekustutitele tuleohutuspaigaldiste kohta käivaid sätteid. Tuleohutuse seaduse § 31 kohaselt tuleb tuleohutuspaigaldist kontrollida ja hooldada vastavalt tehnilisele normile ja tootja juhistele ning ohutusnõuetes ettenähtule selliselt, et tuleohutuspaigaldis täidaks oma otstarvet.*

*Siseministri 30.08.2010 määrus nr 39 „Nõuded tulekustutitele ja voolikusüsteemidele ,nende valikule, paigaldamisele, tähistamisele ja korrashoiule“ § 9 ja 10 sätestab kustutite vaatluse ja kontrolli nõuded.*

**Alus:** tuleohutuse seadus § 30 lg 2; § 31.

siseministri 30.08.2010 määrus nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 9 ja 10.

**Täitmise tähtaeg:** 30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – **sunniraha 500,00 (viissada) eurot.**

**10. Tagada territooriumil asuva tuletõrjehüdrandi tehnilise seisukorra kontroll vastavalt kehtivale õiguslikule regulatsioonile.**

**Põhjendus:** *haldusmenetluse käigus teostatud paikvaatlusel tuvastati, et territooriumil asuva tuletõrjehüdrandi tehnilise seisukorra kontrolli kohta andmed puuduvad. Tuleohutuse seaduse § 3 lg 1 p 1 kohaselt on isik kohustatud järgima tuleohutusnõudeid, § 2 lg 1 kohaselt on tuleohutusnõude eesmärgiks tagada seadme töö ning päästetöö võimalikkus. Tuletõrjehüdrant on seade, mis on ette nähtud vee saamiseks veevõrgust päästetöö tegemiseks. Siseministri 18. augusti 2010 määruse nr 37 „Nõuded tuletõrjehüdrandi tüübi valikule, paigaldamisele, tähistamisele ja korrashoiule“ § 6 lg 2 kohaselt kontrollib tuletõrjehüdrandi tehnilist seisukorda veetorustiku valdaja perioodiliselt tootja poolt ettenähtud sagedusega või vähemalt üks kord kahe aasta jooksul. Nõuete mittetäitmisel tuletõrjehüdrandi tehnilise seisukorra osas ei ole järgitud tuleohutusnõudeid ega tagatud seadme töövalmidus ning päästetöö võimalikkus.*

**Alus:** tuleohutuse seaduse § 3 lg 1 p 1; § 2 lg 1;

siseministri 18.08.2010 määrus nr 37 „Nõuded tuletõrjehüdrandi tüübi valikule, paigaldamisele, tähistamisele ja korrashoiule“ § 6 lg 2

**Täitmise tähtaeg: 30.05.2018**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 100,00 (ükssada) eurot.**

**11. Esitada dokumentatsioon hoone teenindava ventilatsioonisüsteemi kontrolli ja hoolduse kohta**

**Põhjendus:** *haldusmenetluse käigus ei esitatud dokumentatsiooni hoone teenindava ventilatsioonisüsteemi kontrolli ja hoolduse kohta . Tuleohutuse seaduse § 27 lg 1 ja 2 kohaselt tuleb seadme ja paigaldise kasutamisel vältida tuleohtu ning keelatud on kasutada tuleohtu põhjustada võiva rikkega seadet ja paigaldist.*

**Alus:** tuleohutuse seadus § 27 lg 1 ja 2

**Täitmise tähtaeg:**30.05.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – sunniraha **500,00 (viissada) eurot.**

**12. Korraldada keldri panipaikades põlevmaterjalide ja põlevvedelikke ladustamine vastavalt siseministri 02.09.2010 määruse nr 44 „Põlevmaterjalide ja ohtlike ainete ladustamise tuleohutusnõuded“ tingimustele.**

**Põhjendus:** *haldusmenetluse käigus teostatud paikvaatlusel tuvastati, et hoone keldri mõnedes panipaikades ladustatakse põlevvedelikke koguses, mis ületab normi (mitme korteriga elamu puhul võib eluhoone keldris ladustada tuleohtlikke vedelikke, mille leekpunkt on alla 55 °C, koguses kuni 5 liitrit korteri kohta).*

*Põlevmaterjal TuOS § 2 lg 3 tähenduses on süttiv aine, vedelik või valmistis, mis sädemete ja lahtise leegiga kokkupuutel ning ümbritseva keskkonna kõrge temperatuuri mõjul süttib, levitab tuld ning eraldab soojust, suitsu, mürgiseid gaase ja kuumi või põlevaid tilku. Olukorras, kus põlevmaterjal hoitakse vastuolus tuleohutusnõuetega, on oht, et põlevmaterjali võimaliku tulekahju korral soodustab tule ja suitsu levikut ning tekitab põlengu intensiivsust, mis omakorda raskendab tulekahju kustutamist. Samuti võib osutada võimatuks keldri evakuatsioonipääsu kasutamine. Seetõttu võivad ohtu sattuda inimeste tervis ja elu, vara ja keskkond.*

*Tuleohutuse seaduse § 19 lg 1 kohaselt ei tohi põlevmaterjali hoida ehitises selliselt, et see põhjustaks tuleohtu või raskendaks päästetöid. Siseministri 02. septembri 2010 määruse nr 44 „Põlevmaterjalide ja ohtlike ainete ladustamise tuleohutusnõuded“ § 2 lg 1 kohaselt ei tohi põlevmaterjali ladustamine ehitises põhjustada tuleohtu, takistada evakuatsiooni, ega raskendada päästetööde teostamise võimalikkust. Põlevmaterjali on keelatud ladustada evakuatsiooniteedel.*

**Alus:** tuleohutuse seadus § 6 lg 1, § 19 lg 1 ja 7;

siseministri 02.09.2010 määrus nr 44 „Põlevmaterjalide ja ohtlike ainete ladustamise tuleohutusnõuded“ § 2 lg 1

**Täitmise tähtaeg:** 30.05.2018

**Sunniraha hoiatus:** juhul kui ettekirjutust ei täideta täitmise tähtajaks, rakendab haldusorgan tuleohutuse seaduse § 40 lg 2 adressaadi suhtes sunnivahendit **– sunniraha 500 eurot (viis sada eurot)**

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, [rescue@rescue.ee](mailto:rescue@rescue.ee)) või kaebus Tallinna Halduskohtu Tallinna kohtumajja (Pärnu mnt 7, 15082 Tallinn, [tlnhktallinn.menetlus@kohus.ee](mailto:tlnhktallinn.menetlus@kohus.ee)) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Põhja päästekeskus, Erika 3, 10416 Tallinn, Harjumaa või digitaalselt allkirjastatud dokumendina e-posti aadressile [pohja@rescue.ee](mailto:pohja@rescue.ee) või [juri.marinets@rescue.ee](mailto:juri.marinets@rescue.ee)

(allkirjastatud digitaalselt)

Juri Marinets

Ohutusjärelevalve büroo juhtivinspektor

Põhja päästekeskus

Mob +372 526 0518

e-post [juri.marinets@rescue.ee](mailto:juri.marinets@rescue.ee)

Käesolev ettekirjutus on saadetud elektrooniliselt:

1. Egert Akenpärg, [egert.akenparg@lumicapital.eu](mailto:egert.akenparg@lumicapital.eu)
2. OÜ Raadiku Arendus , [raiko.uri@lumicapital.eu](mailto:raiko.uri@lumicapital.eu)

Paberkandjal dokumente ei edastata.